|  |
| --- |
| **Република Србија**  **АГЕНЦИЈА ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ**  Број: 122/2024  Датум: 28.02.2024. године  Краља Милутина 10а |

**ЈАВНИ ПОЗИВ ЗА ПОПУЊАВАЊЕ РАДНИХ МЕСТА У АГЕНЦИЈИ ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ**

На основу члана 34a Закона о јавним агенцијама („Службени гласник РС”, бр. 18/05, 81/05 - испр. и 47/18), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-12596/2023 од 26. децембра 2023. године и 51 број : 112-468/2024 од 30.01.2024. године и Одлуке привременог директора Агенције број 49/2024 од 22.02.2024. године, Агенција за прoсторно планирање и урбанизам Републике Србије, Београд, Улица краља Милутина бр. 10а, објављује

**Јавни конкурс за заснивање радног односа на неодређено време за следећа радна места :**

1. **Помоћник директора – Сектор за урбанизам**

* **Један извршилац**

**Услови:** Стечено високо образовање из стручне области просторно планирање, урбанизма или архитектуре на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, седам година радног искуства у струци.

1. **Посебни саветник директора за финансијска питања**

* **Један извршилац**

**Услови:** Стечено високо образовање из научне, односно стручне области у оквиру образовно-научног поља друштвено-хуманистичких или економских наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Руководилац групе за контролу усклађености планских докумената и урбанистичко – техничке документе**

* **Један извршилац**

**Услови:** Стечено високо образовање из научне или стручне области у оквиру образовно - научног поља природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Руководилац групе за издавање информација о локацији и потврда за конверзију**

* **Један извршилац**

**Услови:** Стечено високо образовање из научне или стручне области у оквиру образовно - научног поља друштвено-хуманистичке науке, архитектуре, природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Руководилац групе за е Простор и информациони систем о простору**

* **Један извршилац**

**Услови:** Стечено високо образовање из научне или стручне области у оквиру образовно - научног поља техничко – технолошких, природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Руководилац групе за финансијске послове**

* **Један извршилац**

**Услови:** Стечено високо образовање из научне области, односно стручне области у оквиру образовно научног поља друштвено-хуманистичке науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Радно место за припрему и праћење израде просторних планова подручја посебне намене за инфраструктурне коридоре и за реализацију пројеката од значаја за Републике Србију**

* **Један извршилац**

**Услови:** Стечено високо образовање из научне или стручне области у оквиру образовно - научног поља природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, Лиценца Инжењерске коморе Србије.

1. **Радно место за припрему, координацију и праћење израде просторних планова подручја посебне намене заштићених природних или културних добара, туристичких подручја, за коришћење хидропотенцијала и обимну експлоатацију минералних сировина**

* **Један извршилац**

**Услови:** Стечено високо образовање из научне или стручне области у оквиру образовно - научног поља природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за издавање информација о локацији и потврда за конверзију**

* **Четири извршиоца**

**Услови:** Стечено високо образовање из научне или стручне области у оквиру образовно - научног поља друштвено-хуманистичке науке, област уметности, архитектуре, техничко – технолошке, природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за међународну сарадњу у области просторног и урбаног развоја**

* **Један извршилац**

**Услови:** Стечено високо образовање из научне, односно стручне области у оквиру образовно-научног поља просторног планирања, друштвено-хуманистичких, техничко-технолошких или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, познавање енглеског језика, најмање три године радног искуства у струци.

1. **Радно место за припрему, координацију и праћење рада система еПростор и информационог системе о простору**

* **Један извршилац**

**Услови:** Стечено високо образовање из научне или стручне области у оквиру образовно - научног поља природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за правне, кадровске и опште послове**

* **Један извршилац**

**Услови:** Стечено високо образовање из стручне области друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за правне и кадровске послове**

* **Један извршилац**

**Услови**: Стечено високо образовање из стручне области друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за кадровске и опште правне послове**

* **Један извршилац**

**Услови:** Стечено високо образовање из стручне области друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, до годину дана радног искуства у струци.

1. **Радно место за аналитичке и кадровско – евиденционе послове**

* **Један извршилац**

**Услови:** Стечено високо образовање из научне области односно стручне области у оквиру образовно научног поља друштвено-хуманистичке науке, односно образовно-научног поља техничко - технолошких наука, научног поља архитектуре, природно - математичких или интердисциплинарних, мултидисциплинарних, трансдисциплинарних студија (ИМТ студија-просторни планер) на основним академским студијама у обиму од 180 ЕСПБ бодова, основним струковним студијама, односно на основним студијама у трајању до три године, најмање три годинe радног искуства у струци.

1. **Радно место за одржавање, управљање моторним возилом, курирске или диспечерске послове**

* **Два извршиоца**

**Услови:** IV или III степен стручне спреме, две године радног искуства, положен возачки испит „Б” категорије.

1. **Радно место за одржавање и управљање моторним возилом**

* **Један извршилац**

**Услови:** IV или III степен стручне спреме, две године радног искуства, положен возачки испит „Б” категорије.

1. **Радно место за рачуноводствене послове**

* **Један извршилац**

**Услови**: Стечено високо образовање из научне области, односно стручне области у оквиру образовно научног поља друштвено-хуманистичке науке, односно образовно-научног поља техничко- технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за књиговодство**

* **Један извршилац**

**Услови:** Стечено високо образовање из научне области, односно стручне области у оквиру образовно научног поља друштвено-хуманистичке науке, односно образовно-научног поља техничко- технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за обрачун**

* **Један извршилац**

**Услови:** Стечено високо образовање из научне, односно стручне области у оквиру образовно научног поља друштвено-хуманистичких, техничко- технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за извршење плана**

* **Један извршилац**

**Услови**: Средња стручна спрема друштвеног или техничког смера или гимназија (општи, природни или друштвени смер), најмање две године радног искуства у струци.

1. **Радно место за односе са јавношћу и протоколарне послове**

* **Два извршиоца**

**Услови:** Стечено високо образовање из научне, односно стручне области у оквиру образовно-научног поља друштвено-хуманистичких, економских, техничко-технолошких или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

Лиценце Инжењерске коморе Србије, возачку дозволу и одговарајући доказ о познавању страног језика кандидати су дужни да доставе у фотокопији уз давање оригинала на увид.

**Послодавац који попуњава радна места**: Агенција за просторно планирање и урбанизам Републике Србије

**Трајање радног односа**: Радни однос се заснива на неодређено време.

**Место рада:**  Београд, Улица краља Милутина 10а

- провера се врши писмено путем теста и усмено путем интервјуа;

- кандидати који на писменом делу теста остваре тачне одговоре на најмање 10 од 20 питања, резултат преко 50%, позивају се ради спровођења усмене провере у виду интервјуа;

- провера самосталности у раду, способности тимског рада, добра пословна комуникација, прилагодљивост радној средини врши се усмено.

**У изборном поступку за радна места наведена под редним бројем : 1., 3., 4., 5., 7., 8., 9. , 10. и 11. проверавају се:** Познавање Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – други закон, 9/20, 52/21 и 62/23), подзаконска и општа акта која регулишу област просторног и урбанистичког планирања и Закона о општем управном поступку („Сл. Гласник 18/2016, 95/2018- аутентично тумачење и 2/2023-одлука УС).

**У изборном поступку за радна места наведена под редним бројем : 2., 6., 18., 19., 20. и 21. проверавају се:** Познавање Правилника о контном оквиру и садржини рачуна у контном оквиру за привредна друштва, задруге и предузетнике („Сл. Гласник 89/2020), Правилника о садржини и форми образаца финансијских извештаја и садржини и форми обрасца статистичког извештаја за привредна друштва, задруге и предузетнике („Сл. Гласник 89/2020 и Закона о раду („Службени гласник РСˮ, бр. 24/05, 61/05, 54/09, 32/13, 75/14, 13/17 – одлука УС, 113/17 и 95/18 – аутентично тумачење).

**У изборном поступку за радна места наведена под редним бројем : 12., 13., 14., и 15 проверавају се:** Познавање Закона о јавним агенцијама („Сл. Гласник РС“ бр. 18/2005, 81/2005 – испр. и 47/2018), Закона о општем управном поступку („Сл. Гласник 18/2016, 95/2018- аутентично тумачење и 2/2023-одлука УС), Закона о раду („Службени гласник РСˮ, бр. 24/05, 61/05, 54/09, 32/13, 75/14, 13/17 – одлука УС, 113/17 и 95/18 – аутентично тумачење) и Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – други закон, 9/20, 52/21 и 62/23)

**Критеријуми за рангирање кандидата :**

* Резултат теста – максимално 50 бодова
* Резултат усмене провере – максимално 50 бодова

**Место и време одржавања изборног поступка:**

Пословне просторије Агенције за просторно планирање и урбанизам Републике Србије, Београд, Краља Милутина 10а.

О датуму и времену писмене и усмене провере учесници конкурса ће бити обавештени телефонским путем на бројеве телефона које су навели у својим пријавама или електронским путем на имејл адресе у року од 20 (двадесет) дана од дана истека рока за подношење пријаве.

**Општи услови које сваки кандидат мора да испуни:**

* да је пунолетан држављанин Републике Србије;
* да није осуђиван на казну затвора дужу од шест месеци;

**Пријава на јавни конкурс и докази који се прилажу уз пријаву:**

Као доказ о испуњавању услова из овог конкурса, кандидат је обавезан да поднесе:

1. Пријаву у којој је наведено за које радно место се кандидат пријављује, потписану својеручно;
2. Биографију која мора да садржи : име и презиме кандидата, датум и место рођења, адресу становања, контакт телефон и адресу електронске поште, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на конкурс, као и податке о стручном усавршавању и посебним областима знања, уколико их поседује;
3. Исправе којим се доказује дужина и врста радног искуства у струци (потврде, решења и друге акте из којих се види на којим пословима је, без прекида, и са којом стручном спремом стечено радно искуство);
4. Извод из матичне књиге рођених;
5. Уверење о држављанству Републике Србије;
6. Диплому или уверење о стеченом образовању;
7. Уверење надлежног органа не старије од шест месеци да кандидат није осуђиван на казну затвора дужу од шест месеци;
8. Образац – изјава у којој се кандидат опредељује да ли ће сам доставити податке о чињеницама о којима се води службена евиденција или да то Агенција учини уместо њега, који се налази у наставку текста огласа. Кандидати су обавезни да образац приложе уз конкурсну документацију, који мора бити својеручно потписан, чиме дају сагласност за обраду личних података.

Сви докази се прилажу у оригиналу или фотокопији која је оверена код јавног бележника.

Документа о чињеницама о којима се води службена евиденција су: уверење о држављанству и извод из матичне књиге рођених.

Одредбом члана 9. и 103. Закона о општем управном поступку („Службени гласник РС“, бр. 18/2016, 95/2018 – аутентично тумачење и 2/2023 – одлука УС), прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

Потребно је да кандидат обавезно попуни изјаву (образац) којом се опредељује за једну од две могућности, да Агенција за просторно планирање и урбанизам Републике Србије прибави податке о којима се води службена евиденција или да ће то кандидат учинити сам.

**Рок за подношење пријаве на јавни конкурс:** Рок за подношење пријаве на јавни конкурс је 15 дана и почиње да тече наредног дана од дана објављивања конкурса у двеном листу „Политика“ које излази у целој Републици Србији.

**Адреса на коју се подноси пријава на јавни конкурс:** Пријаве се подносе Агенцији за просторно планирање и урбанизам Републике Србије, на адресу: Београд, Улица краља Милутина бр. 10а, писаним путем у затвореној коверти са назнаком „за јавни конкурс“.

**Лице које даје обавештења о јавном конкурсу**: Сва обавештења о јавном конкурсу дају Владимир Драговић и Лидија Баралић, телефон 3640 – 697, 3640-334.

Напомене:

* Неблаговремене, недопуштене, неразумљиве или непотпуне пријаве – пријаве уз које нису приложени сви тражени докази у оригиналу или овереној фотокопији биће одбачене закључком Конкурсне комисије.
* Изборни поступак ће бити спроведен без дискриминације по основу расе, боје коже, пола, вере, националности, етничког порекла или инвалидитета. Конкуренција се заснива на квалитету и отворена је за све који испуњавају прописане услове. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је у дневном листу „Политика“ које излази у целој Републици Србији и на интернет страници Министарства грађевинарства, саобраћаја и инфраструктуре www.mgsi.gov.rs.

Упознат / а сам са одредбом члана 103. став 3. Закона о општем управном поступку („Сл. Гласник РС бр.18/2016, 95/2018- аутентично тумачење и 2/2023-одлука УС), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осима ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем ради учествовања на јавном конкурсу за попуњавање радних места у Агенцији за просторно планирање и урбанизам Републике Србије и тим поводом дајем следећу

**И З Ј А В У**

**I Сагласан/а сам да Агенција за просторно планирање и урбанизам Републике Србије** за потребе поступка може **извршити увид, прибавити и обрадити личне податке** о чињеницама о којима се води службена евиденција, који су неопходни у поступку одлучивања сагласно одредби члана 12. став 1. тачка 1. Закона о заштити података о личности („Сл. Гласник РС бр. 18/2016, 95/2018- аутентично тумачење и 2/2023-одлука УС).

У складу са Законом о заштити података о личности, мој ЈМБГ се може користити искључиво у сврху прикупљања података неопходних за учествовање на јавном конкурсу.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЈМБГ кандидата

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(место и датум) потпис даваоца изјаве

**II** Иако је **Агенција за просторно планирање и урбанизам Републике Србије** обавезна да изврши увид, прибави и обради личне податке, изјављујем да ћу сам/а за потребе поступка прибавити и доставити органу:

1. Оригинал или оверену фотокопију уверења о држављанству
2. Оригинал или оверену фотокопију извода из матичне књиге рођених

Упознат/ а сам да уколико наведене личне податке неопходне за одлучивање органа не поднесем до истека рока за подношење пријава, захтев за покретање поступка ће се сматрати неуредним.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(место и датум) (потпис даваоца изјаве)